Delf ruwe opbrengsdiamante | Netwerk24
Delf ruwe opbrengsdiamante
Deur Timothy Rangongo 01 November 2019 05:00
Die Coronation Top20-fonds wil optimale langtermynbeleggingsgroei bewerkstellig deur in ’n groep SA-genoteerde aandele te belê.
Die Coronation Top20-fonds beoog om die plaaslike FTSE/JSE Capped All Share Index-maatstaf op lang termyn te klop. Die fonds mag slegs in JSE-genoteerde aandele belê; die fonds het dus ’n aggressiewe risiko-profiel omdat dit gekonsentreerde blootstelling aan Suid-Afrikaanse aandele bied.
Die fonds bevind hom in ’n beleggingsomgewing met swak kapitaalgroei. (Sien ons vorige voorblad-artikel oor die Top40-insluimering).
Die fonds het aan einde die einde van September ’n 1-jaar-opbrengs van 2,4% opgelewer en het sy swak maatstaf met 2,1 persentasiepunte geklop. “Met dié doel, is die fonds se opbrengste sedert sy aanvang gebiedend, met alfa van 3,5% per jaar, na aftrekking van gelde,” volgens die portefeuljebestuurders, Neville Chester en Nicholas Stein.
Op ’n vraag oor hoe die fonds dit regkry om maandelikse positiewe opbrengste te lewer in die onstuimige plaaslike ekonomiese en beleggingsomgewing, sê Chester: “Coronation se langtermyn-, waardasie-gedrewe beleggingsfilosofie stel ons in staat om die korttermyngeraas te ignoreer en om ons op langtermyn fundamentele faktore toe te spits.”
Hy verduidelik: “Deur dié proses het ons ondernemings wat wen geïdentifiseer, wat uiteindelik in die prestasie van die aandeelprys weerspieël word. Plaaslike markte het flou resultate gelewer, maar deur spesifieke aandele te kies, het ons daarin geslaag om ondernemings te vind wat dit vermag om goeie resultate in moeilike tye te lewer – en ons het in die algemeen daarin geslaag om sukkelende ondernemings te vermy.” ’n Groot bydraer tot die fonds se relatiewe prestasie dié kwartaal (en vanjaar), was byvoorbeeld min blootstelling aan Sasol. Sasol het gesukkel weens teleurstellende nuus van sy Lake Charles-projek, en ’n swak handelsverklaring in Julie.
Die fonds het ook jare lank ’n posisie in platinumprodusente gehou, ondanks die geraas aangaande die insakking van sy belangrike mark (outokatalisators).
Noudat die beduidende tekort aan voorraad bekend word, “het ons gesien dat die pryse toeneem en die aandele goeie prestasie lewer,” sê Chester aan finweek. Hy sê dat “dit onmoontlik is om te sê” in watter rigting die plaaslike ekonomiese en mark-teenwinde oor die laaste twee maande van 2019 gaan waai. Wêreldwyd gaan enige oplossing van die groot politieke uitdagings, soos Brexit of die Amerikaanse handelsoorloë, belangrik vir die marksentiment wees, sê Chester.
Die fonds van R18,86 miljard het ’n gebiedende prestasiegeskiedenis op lang termyn, met alfa van bykans 4% (klop markmaatstaf) per jaar na aftrekking van gelde sedert aanvangs. Nadat die fonds baie aandele wat hoofsaaklik aan die Suid-Afrikaanse ekonomie blootgestel is, vermy het, beoog dit om aandele van defensiewe Suid-Afrikaanse maatskappye van hoë gehalte by te voeg.
“Waardasie lyk baie aantreklik na drie tot vyf jaar van ’n uiters moeilike verdienste-omgewing en wat lyk na algemene kapitulasie met betrekking tot SA spesifieke aandele,” sê Chester.